
บันทึกรายงานการประชุมสภาองค์การบริหารส่วนตำบลกะหรอ
สมัยสามัญ     สมัยที่ 2      ประจำปี 2558
วันอังคาร    ที่  19  พฤษภาคม  2558  เวลา 13.30 น.
ณ  ห้องประชุมสภาองค์การบริหารส่วนตำบลกะหรอ

เรื่องก่อนระเบียบวาระการประชุม
	นางสุชาดา  ทองคงแก้ว
เลขานุการสภา
	เรียนท่านประธานสภาองค์การบริหารส่วนตำบลกะหรอ  ท่านนายก อบต.
กะหรอ  คณะผู้บริหารสมาชิกสภาองค์การบริหารส่วนตำบลกะหรอ ท่านกำนัน  ท่านผู้ใหญ่บ้าน  ประชาคมหมู่บ้านและผู้เข้าร่วมประชุมทุกท่าน  สำหรับวันนี้เป็นการประชุมสภา สมัยสามัญ สมัยที่ 2 ประจำปี  2558 ขณะนี้มีสมาชิกสภาอบต. กะหรอ มาลงชื่อจำนวน  14 ท่าน ถือว่าครบองค์ประชุม ขอเรียนเชิญท่านประธานสภา อบต. กะหรอ ได้จุดรูป-เทียนเพื่อ  บูชาพระรัตนตรัยต่อไป  เชิญค่ะ


	นายสานนท์  หีดเสนประธานสภาฯ
	(จุดธูป-เทียน บูชาพระรัตนตรัย)

	นางสุชาดา  ทองคงแก้ว
เลขานุการสภา
	เรียน ท่านประธานสภาองค์การบริหารส่วนตำบลกะหรอ  ก่อนการประชุมสภา 
องค์การบริหารส่วนตำบลกะหรอ  ดิฉันขออ่านประกาศสภาองค์การบริหารส่วนตำบลกะหรอ เรื่อง เรียกประชุมสภาองค์การบริหารส่วนตำบลกะหรอ    สมัยสามัญ สมัยที่  2 ประจำปี  2558 ตามที่สภาองค์การบริหารส่วนตำบลกะหรอ ได้กำหนดสมัยประชุมสามัญ  สมัยที่2 ประจำปี  พ.ศ. 2558  เริ่มตั้งแต่วันที่ 5พ.ค. 2558 เป็นต้นไป มีกำหนด 15 วันตามมติที่ประชุม สภาองค์การบริหารส่วนตำบลกะหรอ ในคราวประชุมสภาองค์การบริหารส่วนตำบลกะหรอ  สมัยสามัญ สมัยแรก ประจำปี 2558 เมื่อวันที่ 11 ก.พ. 2558 นั้น
ฉะนั้น อาศัยอำนาจตามความในมาตรา 55 แห่งพระราชบัญญัติสภาองค์การบริหารส่วนตำบล พ.ศ. 2537(แก้ไขเพิ่มเติมถึง ฉบับที่ 5 พ.ศ. 2546) ประกอบกับข้อ 36 แห่ง ระเบียบกระทรวงมหาดไทย ว่าด้วยการประชุมสภาท้องถิ่น พ.ศ. 2547 จึงประกาศเรียกประชุมสภาท้องถิ่น พ.ศ.2547 จึงประกาศ เรียกประชุมสภาองค์การบริหารส่วนตำบลกะหรอ สมัย สามัญ สมัยที่ 2 ประจำปี พ.ศ.2558 ตั้งแต่วันที่ 5 พฤษภาคม  2558  เป็นต้นไปมีกำหนด 15 วัน จึงประกาศให้ทราบโดยทั่วกันประกาศ ณ วันที่ 29  เมษายน 2558  ลงชื่อ นายสานนท์  หีดเสน  ประธานสภาองค์การบริหารส่วนตำบลกะหรอ โอกาสนี้  ขอเรียนเชิญท่านประธานสภาองค์การบริหารตำบลกะหรอได้ดำเนินการประชุมตามระเบียบวาระต่อไป  เชิญค่ะ     


	นายสานนท์  หีดเสนประธานสภาฯ
ระเบียบวาระที่ 1
ระเบียบวาระที่ 2

ระเบียบวาระที่ 3

ระเบียบวาระที่ 4

	สวัสดีทุกท่าน  ท่านนายก  คณะผู้บริหาร  ท่านสมาชิกผู้ทรงเกียรติ ท่านกำนัน
ท่านผู้ใหญ่บ้าน  ท่านผู้ช่วยผู้ใหญ่บ้าน ท่านประชาคม   หมู่บ้านและผู้เข้าร่วมประชุมทุกท่าน  สำหรับวันนี้เป็นการประชุมสมัยสามัญ  สมัยที่2  ประจำปี 2558 นะครับ ขอขอบคุณทุกท่านที่เข้าร่วมรับฟังการประชุมในครั้งนี้ ซึ่งสำหรับวันนี้มีระเบียบวาระการประชุม ดังนี้ 
เรื่องที่ประธานแจ้งให้ที่ประชุมทราบ
เรื่องรับรองรายงานการประชุมสมัยวิสามัญ  สมัยที่ 2 ประจำปี พ.ศ. 2558 
เมื่อวันที่ 21 เมษายน 2558

เรื่องเพื่อพิจารณา
-ไม่มี-
เรื่องอื่นๆ
ปรึกษาหาหรือเรื่องการจัดการแข่นขันกีฬาขององค์การบริหารส่วนตำบลกะหรอ และการแข่งขันกีฬาอำเภอนบพิตำ                

	ระเบียบวาระที่  1

	เรื่องที่ประธานแจ้งให้ที่ประชุมทราบ
- เรื่องขอเชิญทุกท่านและคณะผู้บริหาร ร่วมรับประทานอาหารงานศพซึ่งเป็นหลานสาวของประธาน อบพร. วิโรจน์  ราชมุณีตอนเย็นขอเชิญทุกท่านนะครับ
- เมื่อ 16 พ.ค. 58 ท่าน สจ. จักรกฤษ  บริรักษ์ แจ้งผ่านผมเพื่อปรึกษาหาหรือ เรื่องการทำงานแผนงานทุกสิ่งทุกอย่างซึ่งจะต้องมีแผนงานรองรับไว้  เรียนให้สมาชิกทุกคนรับทราบไว้ เนื่องจากปีนี้หมู่ใดยังขาดอยู่และเกินกำลังของอบต.หรือแผนหมู่บ้าน แผนชุมชนที่ยังไม่ได้เข้าไว้ในแผนงาน ขอให้แจ้งเจ้าหน้าที่ อบต. ถ้ามีโอการประชุมเดือนละ 1 สำหรับเดือนหน้า วันที่ 20 มิ.ย นะครับ เพื่อติดตามผลการประชุม  นะครับ


	ระเบียบวาระที่ 2
	เรื่องรับรองรายงานการประชุมสภา อบต.กะหรอ สมัยวิสามัญ สมัยที่ 2 ประจำปี พ.ศ.2558  เมื่อวันที่  21 เมษายน  2558
ครับ  สำหรับบันทึกรายงานการประชุม ผมได้แจกให้กับสมาชิกทุกท่านไปแล้วนะครับ ผมขอเวลาท่านสมาชิกเมื่อดูเอกสาร ศึกษารายละเอียดประมาณ 5 นาทีครับ เพื่อทำความเข้าใจนะครับ      เชิญครับ  
ครับ  สมาชิกทุกท่านคงเข้าใจในเอกสารแล้วนะครับไม่ทราบว่า  สมาชิกท่านใดต้องการแก้ไข เปลี่ยนแปลงหรือเพิ่มเติมข้อความใดบ้าง  เชิญได้ครับ


	นายเสรี บุญยเกียรติ
สมาชิก อบต.หมู่ที่ 1
	เรียนท่านประธานสภาที่เคารพ  คณะผู้บริหาร เพื่อสมาชิกผู้ทรงเกียรติ  ท่านกำนัน  ท่านผู้ใหญ่บ้าน ท่านผู้ใหญ่ ท่านผู้ช่วย และตัวแทนประชาคม ครับ  กระผมนายเสรี  บุญยเกียรติ ส. อบต ม.1 ผมขอเพิ่มเติมยังตกหล่นอยู่  หน้าที่11 ข้อความเดิม “เรียนท่านประธานสภาที่เคารพ  สมาชิกผู้ทรงเกียรติและผู้เข้าร่วมประชุมทุกท่าน  กระผมนายเกิดลาภ” ตกหล่น คำว่า นายเมธี ครับข้อความใหม่ “เรียนท่านประธานสภาที่เคารพ สมาชิกผู้ทรงเกียรติ และผู้เข้าร่วมประชุมทุกท่าน  กระผมนายเมธี   เกิดลาภ ” ขอบคุณครับ


	นายสานนท์  หีดเสนประธานสภาฯ
	ครับ  ขอบคุณคุณเสรี   บุญยเกียรติ ครับ สำหรับการเพิ่มเติมข้อความนะครับ


	นางสายชล   นิลกรรณ์      
ส.อบต.หมู่ที่ 4            
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ ท่านกำนัน 
ท่านผู้ใหญ่บ้าน และผู้เข้าร่วมประชุมทุกท่าน  ดิฉัน นางสายชล  นิลกรรณ์  
ส.อบต. ม.4 ขอแก้ไข หน้าที่ 13    จากข้อความเดิม “ ดิฉันนางสายชล   
นิลกรรณ์  ส.อบต. ม.8” ข้อแก้ไข  เป็นข้อความใหม่ “ดิฉันนางสายชล  
นิลกรรณ์  ส.อบต. ม.4” ค่ะ


	นายสานนท์  หีดเสนประธานสภาฯ

	ครับ  ขอขอบคุณสมาชิกทั้ง 2 ท่านนะครับไม่ทราบว่าท่านใด จะแก้ไข  เพิ่มเติม 
เปลี่ยนแปลงอีกบ้างครับ  มีหรือไม่ครับ เมื่อไม่มีก็ถือว่าที่ประชุมรับรองรายงาน
การประชุม  นะครับ  


	ระเบียบวาระที่  3   
	เรื่องเพื่อพิจารณา
-ไม่มี-

	ระเบียบวาระที่ 4
	เรื่องอื่น ๆ
ปรึกษาหารือ  เรื่องการจัดการแข่งขันกีฬาของ อบต. กะหรอและการแข่งขัน
กีฬาอำเภอนบพิตำ ในโอกาสนี้ขอเชิญคณะผู้บริหารหรือผู้รับผิดชอบโครงการ
หรือฝ่ายกีฬาและสันทนาการครับเกี่ยวกับงบประมาณและอื่นๆ ครับ เชิญครับ


	นายอำนาจ วันเพ็ญ
เลขานุการนายก
	เรียนท่านประธานสภาที่เคารพ  คณะผู้บริหาร ท่านสมาชิก     ท่านกำนัน ท่าน
ผู้ใหญ่บ้าน  ท่านประชาคมและผู้เข้าร่วมประชุมทุกท่าน  กระผมนายอำนาจ 
วันเพ็ญ  เลขานุการนายกองค์การบริหารส่วนตำบลกะหรอ ในฐานะที่ได้รับ
มอบหมายจากท่านนายกให้รับผิดชอบเรื่อง การจัดการแข่งขันกีฬา กะหรอเกมส์ 
 ต้านยาเสพติด ประจำปี 2558 ก่อนอื่นผมขอขอบคุณสมาชิกที่ให้โอกาส
องค์การบริหารส่วนตำบลกะหรอได้จัดการแข่งขันกีฬา ซึ่ง
พูดแบบชาวบ้าน
ว่ากีฬาประจำตำบลกะหรอ ก็ขอขอบคุณสมาชิกที่ให้โอกาสในการจัดการแข่งขัน
กีฬาในครั้งนี้จากการดำเนิน   การแข่งขัน   ทางคณะผู้บริหารได้ขอความร่วมมือ
จากคณะกรรมการกีฬาของ สภาองค์การบริหารส่วนตำบลกะหรอ เมื่อวันที่15 
พ.ค. 2558 ผลการประชุมร่วมระหว่างคณะกรรมการกีฬากับคณะผู้บริหาร  ผล
การประชุมมีมติสรุปว่าองค์การบริหารส่วนตำบลกะหรอจะจัดการแข่งขันกีฬา 
3 ประเภท 
1. ฟุตบอลประชาชน ชาย
2. ฟุตบอลอาวุโส ชาย
3.วอลเล่ย์บอล หญิง
สมาชิท่านใด  เห็นว่าควรเพิ่มเติม  ก็ให้สมาชิกได้เพิ่มในที่ประชุมสภานี้ได้เลย
ครับ  แต่หลังจากนี้   ส่วนวิธีการปฏิบัติผมจะให้ทางประธานคณะกรรมการกีฬา
เป็นผู้ชี้แจงทำความเข้าใจ  และทางสมาชิกทุกท่าน  จะได้นำไปปฏิบัติใน
ทิศทางเดียวกัน  ส่วนอีกเรื่องหนึ่ง  คือ การจัดสรรงบประมาณ  ในปี  2559  
ในที่ประชุมสรุปว่าจะต้องให้คณะกรรมการหมู่บ้าน  คณะกรรมการกีฬาหมู่บ้าน  
ทำโครงการเสนอมายัง  อบต.กะหรอ  เพื่อที่จะเข้าแผนงบประมาณปี  2558
แต่ขอให้ทางสมาชิกทุกท่าน  ทำโครงการเสนอมาไม่เกินเดือน  มิถุนายน  
2558 และได้เสนอไปยัง คณะกรรมการกระจายอำนาจองค์กรปกครองส่วน
ท้องถิ่นของจังหวัด  เป็นขั้นตอนต่อไป  ส่วนเรื่องระเบียบ  วิธีการ  หรือการ
จัดการแข่งขันกีฬา ผมขออนุญาตให้ประธานคณะกรรมการแข่งขันกีฬา ชี้แจงนะ
ครับขอขอบคุณครับ


	นายสมพงค์ สามารถ
ส.อบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  ท่านกำนัน 
 ท่านผู้ใหญ่บ้าน  ท่านประชาคม  และผู้เข้าร่วมประชุมทุกท่าน  กระผมนาย
สมพงค์  สามารถ  ส.อบต. หมู่  1 
ผมในฐานะประธานคณะกรรมการการ
แข่งขันกีฬา จะมาชี้แจงรายละเอียดเรื่องของการแข่งขันกีฬา  ทีจะจัดขึ้น  ณ  
โรงเรียนคงคาประชารักษ์  ในนามตำบลกะหรอ  จากการพูดคุยกันกับคณะ
ผู้บริหารนะครับ เราจะมีการแข้งขันกีฬา  4  ประเภท  ซึ่งเมื่อสักครู่ ท่านเลขา
ไม่ได้แจ้ง  กรีฑาอีก  1  ประเภท  นะครับ  
- สำหรับฟุตบอล  รุ่นประชาชน  ผู้เล่นฟุตบอล  9  คน  ส่งนักกีฬาได้  15  คน  ภูมิลำเนาอยู่ในพื้นที่ ตำบลกะหรอ  ไม่น้อยกว่า  90  วัน สามารถดึงตัวผู้เล่น  จากหมู่อื่นได้  จำนวน  3  คน  เอกสารสามารถ ส่งได้ ก่อนการแข่งขัน  2  วันนะครับ  จัดเป็น 2  สาย  สายละ  4  ทีม และ  5  ทีม  สำหรับนักกีฬาถ้าคัดตัวมาจากตำบลอื่นมาเล่น  เราปล่อยให้เล่น  แต่นัดสุดท้ายครับ  จะปรับเป็นแพ้ทุกกรณี  ปรับเป็น  0  ทุกนัด  ยกผลประโยชน์ให้ทีมต่อไปนะครับ
- ฟุตบอลอาวุโส  โดยรวม  2       หมู่บ้าน  คือ หมู่ 1 กับหมู่  7  ทีมหมู่  3 กับหมู่  9,  หมู่ที่  4  กับหมู่ที่  5 ¸หมู่  2  หมู่  6  และหมู่  8  พิเศษหน่อยนะครับ  สามารถส่งอายุ    35  ปี ได้  4 คน  สามารถอยู่ในสนามได้  3  คน นะครับ
- วอลเล่ย์บอล   โดยจัดรวม  2 หมู่บ้าน  เหมือนกับฟุตบอลอาวุโส เฉพาะผู้หญิง
อายุตั้งแต่ 15 ปีขึ้นไปส่งได้  4  ทีม  พบกันหมดทีมละ12  คนนะครับ  
- กรีฑา แบ่งเป็น  4  สี  แบ่งสีเหมือนกับทีมฟุตบอลอาวุโส และทีมวอลเล่ย์บอล 
โดยมีนักกรีฑาหญิง  10  คน  นักกรีฑาชาย  10  คน  ตามที่คุยกันนะครับ  
สำหรับปีนี้  เป็นการจัดการของฝ่ายบริหาร  ไม่ว่า  เรื่องชุดของนักกีฬา  และ
อื่นๆ  ฝ่ายบริหารเป็นผู้จัดการทุกอย่าง  ซึ่งทางฝ่ายคณะกรรมการกีฬาก็
รับทราบแล้ว  ทุกอย่างเราจะร่วมมือกัน  ดำเนินการให้ไปในรูปแบบที่ดีก่อน  สำหรับปีนี้แต่ปี  2559  จะทำเป็นเชิงอุดหนุน  จะให้แต่ละหมู่บ้าน  ไปจัดซื้อจัดจ้างในการจัดหาเด็ก  หาชุดกีฬา 
จัดตั้งไว้หมู่บ้านละ  25,000  -  30,000  บาท  แต่ให้เราเข้าแผนไว้ก่อน  แล้วปีหน้าจะจัดให้แต่ละหมู่บ้านไปดำเนินการตามงบประมาณ  ไม่ว่าจะเป็นการจัดซื้อชุดกีฬา  น้ำมันมวย  และอุปกรณ์กีฬาครับ  ผมก็ได้ชี้แจงกฎกติกา  และการจัดการแข่งขันกีฬาแค่นี้นะครับ  ถ้าติดขัดหรือจะเปลี่ยนแปลงอย่างไร  ก็ขอเชิญได้นะครับ  ส่วนการแข่งขันเริ่มประมาณ 4-5  มิถุนายน   2558  และจะชิงชัย  ประมาณ  2 – 3  กรกฎาคม  2558  เพราะจะต้องสอดคล้องกับโรงเรียนคงคาประชารักษ์  และโรงเรียนประถมด้วยนะครับ  ซึ่งโรงเรียนจะมีการแข่งขันกรีฑานะครับ  ขอบคุณครับ


	นายสานนท์ หีดเสน
ประธานสภาฯ
	ครับขอขอบคุณ  คุณสมพงค์  สามารถ   ประธานคณะกรรมการกีฬา  มากนะ
ครับ  สำหรับระเบียบ  กฎกติกา และอื่นๆ ในการแข่งขันกีฬาปีนี้นะครับ  ส่วน
ระเบียบเพิ่มเติมขอนัดสมาชิกพร้อมนักกีฬา หรือตัวแทน เพื่อมาประชุม แบ่ง
สาย  แบ่งสี  และรับเอกสารกฎกติกา  ระเบียบ  จัดประชุมย่อยอีกครั้ง วันที่  
23  มิถุนายน 2558  นี้นะครับ  และสมาชิกท่านใดจะปรึกษาในที่ประชุม  
เชิญได้ครับ


	นายเสรี บุญยเกียรติ
ส.อบต.หมู่ที่ 1
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ ท่านกำนัน
ท่านผู้ใหญ่บ้าน ท่านประชาคม  และผู้เข้าร่วมประชุมทุกท่าน  กระผมนายเสรี 
บุญยเกียรติ  ส.อบต.หมู่ที่  1  กระผมขอเพิ่มเติมในส่วนของประธานกีฬา จัดให้
มีการร่างระเบียบเพิ่มเติมในการทะเลาะวิวาท  เพิ่มเข้าไปในระเบียบการแข่งขัน
(การตัดสิทธิ์ตัวบุคคล , และทีมที่ส่งเข้าร่วม)
เพิ่มเติมในส่วนเงินประกัน  การเกิดการบาดเจ็บของนักกีฬา  เพื่อใช้ในการรักษาพยาบาล  แก่นักกีฬาที่เกิดการบาดเจ็บ  ในขณะที่ทำการแข่งขัน  ขอบคุณครับ


	นายประสิทธิ์  ภักดี
ส อบต.หมู่ที่ 8
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ ท่านกำนัน
ท่านผู้ใหญ่บ้าน  ประชาคม  และผู้เข้าร่วมประชุมทุกท่านครับ กระผมนาย
ประสิทธิ์  ภักดี  ส.อบต.หมู่  8  ครับเนื่องจากผมได้ติดต่อประสานงาน กับพ่อ
ท่านสมภพ  เจ้าอาวาสวัดถ้ำเขาเหล็ก  ขอขุดสระน้ำในคลองบรรจง  จำนวน  2 
สระ  ขอกำลังจากค่ายวชิราวุธ  เขาให้มาเฉพาะเครื่องจักร คือรถแม็คโค   ให้หา
น้ำมันเอง  เมื่อวานพ่อท่านให้มา  1 ถัง  วันนี้ผมไปเอามาอีก  1 ถัง  เป็นของ
หมู่บ้าน  และคนอื่น ๆ ด้วย  แต่ยังไม่พอ  จึงขอความอนุเคราะห์ทีมบริหาร 
อบต.กะหรอ  ขอน้ำมัน  1  ถัง ถ้ามากกว่านั้นก็ยิ่งดีนะครับ  ขอบคุณครับ


	นายสมพงค์ สามารถ
ส.อบต.หมู่ที่ 1
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  และผู้
เข้าร่วมประชุมทุกท่าน  กระผมนายสมพงค์  สามารถ  ส.อบต.หมู่ที่  1 ผมขอขอบคุณคณะทีมงานของท่านนายก  โดยรองภานุ  เข้าไปดูแลเรื่องประปาของหมู่ที่  1  ผมและชาวบ้าน ขอขอบคุณนะครับ น้ำก็ไหลแรงขึ้นเยอะ แต่ต้องขอช่างสำหรับการเชื่อมอีกนิดนะครับ  ครับขอขอบคุณแทนชาวบ้านมากครับและขอเพิ่มเติมคือเรื่อง ก่อนหน้านี้  สมาชิกก็ได้รับบัญชีรายจ่ายแต่ละเดือน  ของอบต.กะหรอ แต่เนื่องจากปีนี้ไม่เคยเห็นบัญชีรายจ่ายแต่ละเดือนของ อบต.กะหรอเลย  เมื่อก่อนจะจัดซื้อจัดจ้างอะไรจะมีเอกสารให้กับสมาชิก  ซึ่งเป็นรายละเอียดที่ทาง  อบต.กะหรอ  จะต้องแจ้งให้กับสมาชิกทราบนะครับ  ผมขอฝากเรื่องเอกสารการใช้จ่ายงบประมาณ ของอบต.กะหรอด้วยนะครับขอขอบคุณ


	นายเกษม  สุวรรณพะโยม
ส.อบต.หมู่ทื่5
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ
และ
ผู้เข้าร่วมประชุมทุกท่านกระผมนายเกษม  สุวรรณพะโยม  ส.อบต.หมู่ที่  5 ครับผมขอฝากเรื่องไปส่องทาง  ในการติดตั้ง  ตอนนี้ขาหรือดวงไฟ  ของไฟส่องทาง  ไม่ตรงมันเอียงไป –เอียงมา เนื่องจากลม   ขอฝากช่างให้ดูแลด้วยนะครับ  ขอบคุณครับ


	นายสานนท์  หีดเสน
ประธานสภาฯ
	ครับ ขอขอบคุณท่านสมาชิก  หมู่ที่  8  ฝากเรื่องงบประมาณค่าน้ำมัน สำหรับ
การขุดสระที่คลองบรรจง  สมาชิกหมู่ที่  1 ฝากเรื่องประปา
ในการขอขอบคุณ
คณะผู้บริหารและฝากในเรื่องเอกสารการจัดซื้อจัดจ้างของ  อบต.กะหรอ 
สำหรับสมาชิกหมู่ที่  5  ขอฝากเรื่องไฟส่องทาง ขอให้ช่วยดูแลด้วยและผมขอ
เสริมของหมู่ที่  5  นิดนะครับ  คือเรื่องไฟส่องทาง
พอดีสายทุ่งใน – นาบน  
โดยเริ่มตั้งแต่หน้าบ้าน  อบต.อ๊อด  ผมได้แจ้งฝ่ายไฟฟ้าแล้ว  ไฟยังไม่ติดผมขอ
ฝากท่านรองด้วยนะครับ  ดับประมาณ  4-  5  จุด และขอฝากท่านรองฝ่ายคลัง
สำหรับเอกสารการจัดซื้อจัดจ้างตามที่สมาชิก  หมู่ที่  1  ได้ฝากมาด้วยนะครับ
โดยสรุปยอดค่าใช้จ่ายประจำเดือน ด้วยนะครับ  และขอฝากเรื่องถนนบุกเบิก
สายวัดโท- บ้านสะดวด  เมื่อวานฝนตกหนัก  ป้ายโครงการล้ม  ขอฝากช่วยดูแล
ด้วยครับ


	นายไพศาล สมจิตร
ส.อบต.หมู่ที่ 3
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติและผู้เข้าร่วม
ประชุมทุกท่าน  กระผมนายไปศาล  สมจิตร  ส.อบต.หมู่ที่  3  ผมมีเรื่องรบกวน
คือเมื่อคืนในหมู่บ้านผม  เกิดวาตภัย  ทำให้หลังคาบ้านของชาวบ้าน  หลังหนึ่ง
เสียหายไปครึ่งหนึ่ง  ไม่ทราบว่าทางอบต.สามารถช่วยเหลืออะไรได้บ้างครับ 
ขอบคุณครับ


	นางสุชาดา  ทองคงแก้ว
ส.อบต.หมู่ที่ 8
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และ
ผู้เข้าร่วมประชุมทุกท่าน ดิฉันนางสุชาดา  ทองคงแก้ว  ส.อบต.หมู่ที่ 8  ขอใช้สิทธิ์การเป็นสมาชิกของหมู่ที่ 8  ขอรบกวนสอบถามเรื่องประปาลูกใหม่ของ  หมู่ที่  8  ซึ่งตอนนี้ไม่ทราบว่าก่อสร้างไปถึงไหนแล้ว 
เพราะชาวบ้านเดือดร้อนเรื่องน้ำ  โดยเฉพาะตอนนี้มีงานศพในหมู่บ้านด้วย  ต้องรองรับน้ำตอน  ตี 2  -3  และซื้อน้ำมาใช้  เพราะประปาลูกเก่าน้ำไม่ไหล  ฝากถามท่านนายกว่าจะได้ใช้  เมื่อใด  มันติดขัดอยู่ตรงไหน  สาเหตุอะไร  เพราะท่านเคยบอกว่า  จะได้ใช้ประมาณวันที่  20  เมษายน แต่ตอนนี้  เดือนพฤษภาคม  แล้ว  ขอฝากด้วยนะคะ  ขอบคุณค่ะ


	นายสานนท์ หีดเสน
ประธานสภาฯ
	ครับ  ขอขอบคุณสมาชิกทุกท่านนะครับ  สำหรับข้อฝากถามถึง คณะผู้บริหาร 
ซึ่งแต่ละหมู่ที่ได้รับความเดือดร้อน  ผมขอเชิญคณะผู้บริหาร  ได้ชี้แจงนะครับ 
เชิญครับ


	นายภานุ อู่ทองคำ
รองนายกอบต.
	เรียนท่านประธานสภาที่เคารพ  สมาชิกผู้ทรงเกียรติ  และผู้เข้าร่วมประชุมทุก
ท่าน  กระผมนายภานุ  อู่ทองคำ  รองนายก อบต.กะหรอ ครับกระผมขอตอบใน
ส่วนโยธานะครับ  ครับขอขอบคุณและก็เห็นใจ  สมาชิกของหมู่ 2  และหมู่ที่  8
ในเรื่องของประปา  ซึ่งตอนนี้ท่านนายกไปดูรายละเอียด  แต่จริง ๆ แล้วรับเหมา
ทำไม่ทัน  แต่ขอตอบของ อบต.ประสิทธิ์  เรื่องของบประมาณน้ำมันในการขุด
สระ  ที่คลองบรรจง   ในนามคณะผู้บริหาร เบื้องต้นขอช่วยเหลือน้ำมันอย่าง
น้อย  1 ถัง ก่อนนะครับ  คือ  200  ลิตร   ส่วนเรื่องไฟฟ้าส่องทางของหมู่ที่  5
 โคมไฟที่เปลี่ยนทิศทางเนื่องจากลม  เบื้องต้นถ้าสามารถหาไม้ไผ่ได้  ก็สามารถ
ผลักกลับได้  แต่ถ้าเบื้องต้น  ทำไม่ได้เดี่ยวผมจะให้  ช่างเข้าไปดูแลครับ  ในเรื่อง
ไฟส่องทางหมู่ที่ 1  ผมก็ได้รับเรื่องเป็นการส่วนตัวแล้ว  ก็ได้มอบหมายแล้ว 
และรับปากว่าภายในอาทิตย์นี้  และขอเปลี่ยนจุดควบคุมไฟ  ไปหน้าบ้านคุณ
วิรัตน์  และขอฝากในการเปิด – ปิด ให้ด้วย สำหรับประปา  หมู่ที่ 1 เรื่องการ
ของเชื่อม  ตอนนี้ได้พูดคุยกับช่างประปา  โดยให้ผู้รับเหมาประมาณการมา  
ภายในสัปดาห์หน้า  และขอขอบคุณสมาชิกหมู่ที่  1  นะครับ  ในการร่วมด้วย
ช่วยกัน  นะครับ  สำหรับเรื่องกระเบื้อง  ตามระเบียบตอนนี้ดูแลไม่ได้  นะครับ  
เมื่อใดระเบียบบอกว่าดูแลได้  เราจะดูแลท่านทันที  ครับ  ขอบคุณครับ

	นายสานนท์  หีดเสน
ประธานสภาฯ
	ครับขอบคุณ ท่านรองภานุ ที่ได้ชี้แจงรายละเอียดต่าง ๆ ของแต่ละหมู่บ้าน  ใน
ส่วนของฝ่ายโยธา  นะครับส่วนของท่านรองเมธี  เกิดลาภ ที่ท่านดูแลในส่วนการ
คลัง  เรื่องเอกสารการจัดซื้อจัดจ้าง  นะครับ  เชิญครับ


	นายเมธี  เกิดลาภ
รองนายก อบต.
	เรียนท่านประธานสภาที่เคารพ  สมาชิกผู้ทรงเกียรติ  ท่านกำนัน  ท่าน
ผู้ใหญ่บ้าน  และผู้เข้าร่วมประชุมทุกท่าน  กระผมนายเมธี  เกิดลาภ  รองนายก  
อบต.กะหรอ  ในส่วนของผม  ที่ดูแลส่วนการคลัง  สำหรับเรื่องเอกสารจัดซื้อจัด
จ้างนะครับ  ผมไม่แน่ใจ  เดี่ยวจะสอบถามส่วนการคลังอีกทีหนึ่ง  แต่ที่เห็นเขา
จะติดไว้ที่บอร์ดหน้า อบต.  ทุกครั้ง 
แต่ไม่ได้แจกให้กับสมาชิก  เดี่ยวผมจะถาม
อีกครั้งหนึ่ง  ซึ่งเมื่อก่อนได้แจกให้กับสมาชิก  ตอนนี้ก็ต้องแจกให้กับสมาชิก
เหมือนเดิม  ผมจะสอบถามให้นะครับ ขอบคุณครับ


	นายสานนท์  หีดเสน
ประธานสภาฯ
	ครับ ขอขอบคุณท่านรองเมธี  เกิดลาภ  ในส่วนของการคลัง  สำหรับ
เรื่องการ
จัดซื้อจัดจ้าง  ซึ่งปกติจะแจกให้สมาชิกทุกครั้ง   


	นายมนัสพงค์ สุทธิเดช
นายก อบต.
	เรียนท่านประธานสภาที่เคารพ  สมาชิกผู้ทรงเกียรติและผู้เข้าร่วมประชุมทุกท่าน  
กระผมนายมนัสพงค์  สุทธิเดช  นายก อบต.กะหรอ  ครับขอพูดคุยของหมู่ที่  8  ก่อนนะครับ  เรื่องการสนับสนุนการขุดสระน้ำ  โดยมาทางฝ่ายพระครูสมภพ  เจ้าอาวาสวัดถ้ำเขาเหล็ก  โดยคณะผู้บริหารจะสนับสนุนน้ำมัน  1  ถัง นะครับ  แต่ถ้าเราได้รับการประสานตั้งแต่เบื้องต้น คงมีวิธีการหางบประมาณได้มากกว่านี้ เพราะเราใช้เครื่องจักรของหน่วยงานอื่น มีวิธีการทำเอกสาร  สำหรับน้ำประปาของหมู่ที่  8 ภายในอาทิตย์นี้จะขุดฝั่งท่อประปา เพราะท่อประปาตามสเป็กไม่มีในท้องตลาด  เลยต้องสั่งจากบริษัท  ตอนนี้ผู้รับเหมาก็โดยปรับไปแล้ววันละประมาณ  1,600  บาทคิดว่าคงได้ใช้ในเร็ว ๆนี้นะครับ  แต่ยังระบุไม่ได้  เมื่อสักครู่ผมโทรไปบอกว่าต้องใช้เวลาในการฝั่งท่อประปาประมาณ  6  กม.  คงเป็นเดือนนี้จะได้ใช้   สำหรับหมู่ที่  2 คงเป็นอาทิตย์นี้นะครับ เพราะงานเสร็จแล้ว  จริงๆ งานนี้เป็นการจ่ายขาดเงินสะสม  เป็นความเดือดร้อนของชาวบ้าน    สำหรับเรื่องไฟ  ขอให้สมาชิกได้เขียนคำร้องไว้นะครับ  ซึ่งมันระบุ  วัน  เดือน ปี  ที่แจ้งไว้จะได้รู้ว่าการทำงานเป็นอย่างไร  สำหรับเอกสารการจัดซื้อจัดจ้าง  ไม่ใช่เฉพาะสมาชิกนะครับ ผู้ใหญ่บ้านก็ไม่ได้รับเอกสารเหมือนกัน  ส่วนเรื่องกระเบื้อง เมื่อก่อนทำได้เลยครับ  แต่ตอนนี้ผิดระเบียบ  ทำไม่ได้  จ่ายไม่ได้  แม้แต่เรื่องไฟไหม้บ้าน ก็ทำไม่ได้  แม้แต่บ้านของท้องถิ่นอำเภอนบพิตำ  ก็ไม่ได้   ครับสิ่งใดเราทำได้  เราก็จะทำทันที  แต่ส่วนใด ที่ทำไม่ได้  ผิดระเบียบ ก็ไม่สามารถทำให้ได้นะครับ  และขอฝากเรื่องกีฬากะหรอเกมส์ในปีนี้ด้วยครับ  ขอบคุณครับ


	นายสานนท์  หีดเสน
ประธานสภาฯ
	ขอขอบคุณท่านสมาชิกทุกท่าน  ท่านรองนายก  ท่านนายก และทุกท่าน
นะครับ  สำหรับการประชุมในครั้ง  ซึ่งได้ตอบข้อซักถาม  คำชี้แจง  รายละเอียด
กันครบถ้วนทุกเรื่องแล้วนะครับ ไม่ทราบว่าสมาชิกท่านใดมีอะไรอีกบ้าง  เมื่อไม่
มีวันนี้ผมขอขอบคุณทุกท่านที่เข้าร่วมประชุม  สำหรับวันนี้ผมขอปิดการประชุม
ครับ  ขอบคุณครับ

